|  |  |
| --- | --- |
| Forskningsudvalget |  |
| Mødereferat | 9. marts 2023 |
| Forum | Forskningsudvalg |  |
| Møde afholdt | 1. marts 2023 kl. 10:00-12:00 |  |
| Sted | Lokale 10-4-05 |  |
| Referent | Charlott Hoffmann Jensen |  |

Til stede

Amanda Brødsgaard (AmB), Andreas Bandak (AB), Trine Brox (TB), Thomas Brudholm (ThB), Emilie Dybdal (ED), Annika Hvithamar (AH), Catharina Raudvere (CR) (fra kl. 11), Jakob Skovgaard-Petersen (JSP), Mikhail Suslov (MS), Yi Ma (YM) og Charlott Hoffmann Jensen (CHJ).

Fraværende med afbud

Fredrik Hagen og Ravinder Kaur.

Dagsorden

1. **Godkendelse af dagsorden**

Dagsorden blev godkendt.

1. **Opfølgning på og siden sidste møde**
* Instituttets organisering og struktur tages op på et senere møde. Et af dilemma-spørgsmålene til evalueringspanelet vedrører organisering, det vil derfor komme på dagsorden når vi har panelets rapport.
1. **KU’s forskningsevaluering:**

TB synes det har været en god proces og takkede for hjælp. TB redegjorde for processen hidtil og informerede om at panelet har fået adgang til selvevalueringsrapporten med bilag i dag. Link til siden sendes ud i ToRSnyt denne uge.

TB gennemgik udkast til programmet og hvad der skal ske under de tre dages besøg. Panelet møder ikke alle instituttets forskere, men et repræsentativt udvalg, hvoraf nogle vil blive bedt om at holde korte oplæg for at lægge op til diskussion og spørgsmål fra panelet. Oplæg skal have få korte pointer. Vi skal ikke gentage hvad der står i rapporten.

CHJ er begyndt at indkalde mødedeltagere til forberedende møder. Disse møder vil have fokus på hvad vi gerne vil have panelets hjælp til. Desuden gennemgås terminologien, så der ikke opstår misforståelser.

Møde med FU er en del af velkomstmødet dog skal FU medlemmerne først deltage fra kl. 9:40. *TB bad AB og CR om at holde korte oplæg med fokus på FU’s rolle på instituttet*.

Møde med FU vil have fokus på governance struktur, balance mellem fri forskning og faste grupper. ToRS har valgt at der er frit valg til medlemskab af forskningsklynger/ clusters. Instituttets governance struktur er vist i en figur i rapporten, men hvordan den enkelte forsker ser sig selv, kan man ikke se af figuren.

FU medlemmer er desuden repræsenteret på de efterfølgende møder, som er organiseret ud fra uddannelsesklynger.

De enkelte temaer på møderne følger punkter i evalueringsrapporten.

1. **Forskningsudvalgets rolle på instituttet**

Udvalget er en del af forsknings-governance.

Udvalget er beskrevet i evalueringsrapporten som havende en central rolle på instituttet.

TB og AH understregede at ifølge kommissoriet er FU medlemmer ambassadører, repræsentanter for uddannelsesklynger og rådgivere. Med kun to møder pr. semester vil der naturligt også foregå arbejde imellem møderne, men det er uklart hvordan.

Efter en kort refleksion blandt udvalgsmedlemmerne to og to blev følgende fremhævet:

* Tidslighed: Vi mangler tid til refleksion på møderne. *Forslag: et ekstra møde med middag enten med en tekst til diskussion eller et oplæg efterfulgt af diskussion*.
* FU skal arbejde med hvordan vi støtter yngre forskere og forskere i tidsbegrænsede stillinger. *Forslag: en årlig post doc dag*. AH pointerede at yngre forskeres situation også skal håndteres på højere niveau.
* Fokus på forskningsfrihed med bottom-up processer, men *forslag at FU identificerer og udstikker nye retninger*.
* Arbejdet i FU er usynligt for mange. *Hvad kan man konkret gøre for synligheden?*

ThB bemærkede at et aktivt forskningsudvalg skal fungere som en ”hub”, hvor svære udfordringer og spørgsmål, der rejses i vores virke som forskere, skal tages op, og FU faciliterer håndteringen.

TB gav en kort status på hvordan FU fungerer på andre institutter samt hvordan de er koblet til FFU.

Udvalgsmedlemmerne ønskede ikke månedlige møder op til FFU-møder.

1. **Rapport over hjemtag af eksterne midler på fakultetet**

Fakultetet har udarbejdet en rapport over de enkelte institutters hjemtag af eksterne midler.

Rapportens konklusioner blev kort diskuteret med fokus på ToRS’ del. Dekanatet ønsker at vi sender flere ansøgninger, men der var enighed om at kvantitet ikke er et mål i sig selv. Hellere færre ansøgninger, men højere succesrate.

TB: Der er brug for mere kurateringsarbejde, matchmaking mellem forskere og virkemidler.

AB opfordrede til at have samtaler på de enkelte fag, grupper el.lign. om hvornår man er klar til at søge. Udvalget skal ikke fungere som gatekeepere.

Der var enighed om mere fokus på ansøgningsstrategi for den enkelte forsker. ThB bemærkede at det ligger naturligt i MUS konceptet med fokus på hvad man bruger sin tid på.

1. **Opsamling på GRUS med centre**

AH fremlagde en status på baggrund af referat fra GRUS med instituttets centre. Centrene er meget forskellige med CApE som det største. Spørgsmål til centrene inkluderede: hvad er et center på ToRS og hvilken rolle har de.

De fleste centres respons til, hvad et center kan, var synlighed: hjemmeside, aktiviteter mm. Centre kan præsentere sig som noget mere end enkelte forskere.

Hvad tiltrækker eksterne forskere til centrene?

Det blev foreslået at have et årshjul til opdatering af hjemmesider.

Spørgsmål om hvorvidt centre skal have et mission-statement om etik og værdier blev kort diskuteret.

GRUS er en god lejlighed til at have en samtale om strategiske satsninger.

Forskningsgruppe/ -klynge i stedet for et center vil også være støtte for samarbejde. Dog bemærkes at et center samler forskningsaktiviteter, der ellers vil foregå adspredt. Klynger har ikke den samme samlende effekt.

AH bemærkede at det er muligt at vi har færre centre om to år, men forskningen fortsætter stadig. *Vi fortsætter diskussionen om centre, når vi har panelets rapport.*

1. **Tilknyttede forskere**

AH ønsker en diskussion af hvilke krav vi stiller til adjungerede professorer, herunder til forlængelser. Skal adjungering opfattes som en ærestitel? Desuden, hvad kan vi forvente af emeritii?

CR nævnte at der er en gråzone ift opgaver vi sætter emeritii og adjungerede professorer til, da det er opgaver der bør varetages af fastansatte.

CR bemærkede desuden, at der mangler kommunikation til nye adjungerede professorer i forhold til hvad vi forventer. Der var enighed om at et velkomstbrev, der beskriver forventningerne, bør udarbejdes.

TB foreslår at der udarbejdes en bruttoliste over opgaver, som kan tilrettes den enkelte.

Der var desuden enighed om at der skal være en kontaktperson til en adjungeret professor.

CR foreslår at udvalget jævnligt diskuterer og foreslår aktiviteter, som adjungerede professorer kan deltage i. CR opfordrer desuden til at instituttet opretter en rejsepulje, som kan sikre at de kommer oftere. AH tilføjer at vi skal have en politik for hvornår vi betaler og hvem der tager beslutningen.

*Til næste møde udarbejdes en bruttoliste over krav til adjungerede professorer samt opdatering af proces*. AH opfordrer alle til at lade sig inspirere af hvordan det håndteres andre steder.

1. **Orienteringssager:**

**Ansøgninger til Marie Curie og mini-seminarer**

Der er deadline til begge 1. marts. CHJ vil rundsende de indkomne ansøgninger til mini-seminarer og gæsteforelæsninger efter mødet og vil bede om en vurdering og prioritering, således at der kan tages beslutning om hvilke ansøgninger der kan bevilges.

De indkomne forslag til invitation af Marie Curie ansøgere gennemgås af TB, som herefter sender sin indstilling til FU for en hurtig beslutning.

**Revidering af hjemmesider og KUnet**

Alle instituttets sider er opdaterede. KUnet er næsten færdig-redigeret. Der er kommet nye undersider til Forskning, således at processer mm. godkendt af udvalget kan findes på KUnet til information for instituttets ansatte.

1. **Ph.d. området inkl information fra ph.d. koordinator**
	1. *Information fra ph.d koordinator (ThB)*
* Shortlisting og bedømmelse af ToRS/Fakultetsstipendier er i gang. Der var færre ansøgninger end sidste år: 87 ansøgninger.
* Ph.d.-koordinatorgruppens planlagte aktiviteter F23: Frokostaktiviteter samt planlægning af seminar.
* Opmærksomhedspunkt: mobilisering af vejledere/projektledere til planlægning af ph.d.-kurser. Der skal være større opbakning og opmærksomhed fra instituttets side ift at få ansatte til at foreslå og arrangere ph.d. kurser. Ph.d.-kurser planlægges ofte som en del af aktiviteterne i et eksternt finansieret projekt.

*Det foreslås at ThB holder oplæg på institutmøde om ph.d.- kurser.*

1. **Meddelelser**
	1. *Meddelelser fra formand, inkl FFU, IL og administration*
* YM er nyt post doc medlem i FU. Desuden er AmB vikar for Katrine Stevnhøj, som er på udlandsophold.
* Fra FFU:
	+ Citizen Science Lab (CSL): Trine repræsenterer HUM i KUs arbejdsgruppe for udviklingen af en CSL på KU. Workshop den 2/3.
	+ Digital og datadrevet forskning: FFU drøfter mulige organiseringsformer og aktiviteter for digital og datadrevet forskning på tværs af HUM.
	+ Ekstern finansiering: FFU drøftet om rapporten giver anledning til overvejelser om udviklingen i institutternes hjemtag.
	+ Forskningsstrategiske målsætninger: FFU vil drøfte FLTs udspil til forskningsstrategiske målsætninger i marts og derefter høre instituttets FU om en ny forskningsstrategi for HUM.
	+ Grundforskningsfondens opslag om Centers of Excellence 2023: FFU har drøftet proces for identificering af og faglig og administrativ støtte til potentielle ansøgere.
	+ Status på grøn forskning: Især mange CApE aktiviteter. HUM opretter et soundingboard, hvor Stefan repræsenterer ToRS.
* **DMP**: implementering af KUs datamanagementplan for alle forskningsprojekter, der har ekstern finansiering på mere end 500.000 DKK
	1. *Ansøgninger*
* Én ERC consolidator ansøgning.
* To forskere med i større ansøgninger til Riksbankens Jubileumsfond med svenske partnere.
* ToRS forsker med i Velux HUMPraxis ansøgning.
* Villum Synergy ansøgning indsendt kort tid efter mødet (deadline 2. marts).
* Post doc ansøgning til den svenske Wenner-Gren foundation.
* Flere ansøgninger indsendt vedr. konference- og seminarstøtte.
	1. *Bevillinger*
* Positivt svar på konference- og seminaransøgninger.
	1. *Information fra medlemmer*

Punktet udgik pga tidsmangel.

1. **Evt.**

Intet at bemærke.

Mødet slut kl. 12:00